b'\n_START_ARTICLE_\nMiran Mozeti\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nLjudsko in strokovno \xc5\xa1olo je obiskoval v rojstnem kraju, nadaljeval v Gorici na \xc5\xa1oli za umetnost ter leta 1951 v Ljubljani maturiral na strojnem oddelku Srednje tehni\xc5\xa1ke \xc5\xa1ole. Med 2. svetovno vojno se je udele\xc5\xbeil narodnoosvobodilne borbe, kjer je bil radiotelegrafist v enotah 9. korpusa. Od leta 1957 je bil zaposlen pri podjetju So\xc5\xa1ke elektrarne Nova Gorica. Leta 1978 je razvil turbinski regulator za upravljanje malih vodnih turbin, ki je bil prvi\xc4\x8d uporabljen na mali hidroelektrarni Gradi\xc5\xa1\xc4\x8de pri Prva\xc4\x8dini. Za ta izum je leta 1980 prejel nagrado Kidri\xc4\x8devega sklada za inovacije. _NEWLINE_Mozeti\xc4\x8d se je \xc5\xbee v letih 1947/1948 uveljavil kot kajaka\xc5\xa1 na mirnih vodah, kasneje pa je pre\xc5\xa1el na divje vode in bil v letih 1956\xe2\x88\x921963 stalni \xc4\x8dlan jugoslovanske dr\xc5\xbeavne reprezentance kajaka\xc5\xa1ev na divjih vodah. Udele\xc5\xbeil se je dveh svetovnih prvenstev v kajaku, in sicer v \xc5\xbdenevi (1959) in avstrijskem \xc5\xa0pitalu (1963). Na jugoslovanskih prvenstvih v kajaku je dosegal visoke uvrstitve , najbolj\xc5\xa1o leta 1965, ko je postal dr\xc5\xbeavni prvak v slalomu. Kot \xc4\x8dlan Brodarskega dru\xc5\xa1tva Nova Gorica (sedaj KK So\xc5\xa1ke elektrarne) pa se udele\xc5\xbeil tudi vrste doma\xc4\x8dih in mednarodnih tekmovanj.'